cyanic-selkie/wikianc huggingface dataset:
เงาแดง
เงาแดง เป็นนินจาแต่งในชุดขาวแดง โดยมีหน้ากากปกปิดโดยเป็นเรื่องราวในสมัยโบราณ โดยมี เงาน้ำเงิน (青影 - Ao-Kage, เด็ก) และ เงาขาว (白影 - Shiro-Kage, ผู้เฒ่า) ต่อสู้กับเหล่าร้าย
ในประเทศไทยได้มีจัดจำหน่ายและตีพิมพ์โดยสำนักพิมพ์การ์ตูนเด็ก
ภาษากะยาตะวันตก
ภาษากะยาตะวันตก (Western Kayah) หรือภาษากะเหรี่ยงแดง ภาษากะเรนนี มีผู้พูดในพม่า 100,000 คน (พ.ศ. 2550) พบในรัฐกะยาและรัฐกะเหรี่ยง แต่เป็นผู้อพยพในประเทศไทยราว 2,000 คน ใกล้เคียงกับภาษากะเหรี่ยงโปว์ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากะเหรี่ยง สาขาย่อยสะกอ-บไค เขียนด้วยอักษรกะยา อักษรละตินหรืออักษรพม่า
อนุสรณ์สถานลินคอล์น
อนุสรณ์สถานลินคอล์น (Lincoln Memorial) เป็นอนุสาวรีย์แห่งชาติอเมริกาสร้างเพื่อเป็นเกียรติแก่อับราฮัม ลินคอล์น ประธานาธิบดีสหรัฐอเมริกาคนที่ 16 ตั้งอยู่ปลายตะวันตกของเนชันแนลฮอลในกรุงวอชิงตัน ดี.ซี. ตรงข้ามอนุสาวรีย์วอชิงตัน เฮนรี เบคอนเป็นสถาปนิก ผู้ออกแบบอนุสาวรีย์หลัก อับราฮัม ลินคอล์นปี 1920 คือ ดาเนียล เชสเตอร์ เฟรนช์ รูปปั้นลินคอล์นแกะสลักโดยพี่น้องปิกกีริลลี และจิตรกรผนังภายใน คือ ฌูเล เกแรง (Jules Guerin) มีการอุทิศใน ค.ศ. 1922 เป็นอนุสาวรีย์แห่งหนึ่งที่สร้างเพื่อให้เกียรติแก่ประธานาธิบดีสหรัฐ เป็นแหล่งท่องเที่ยวสำคัญตลอดมาและตั้งแต่คริสต์ทศวรรษที่ 1930 เป็นศูนย์กลางสัญรูปที่มุ่งสนใจความสัมพันธ์ระหว่างเชื้อชาติ
สิ่งก่อสร้างนี้อยู่ในรูปเทวสถานกรีกดอริก และมีประติมากรรมอับราฮัม ลินคอล์นนั่งขนาดใหญ่และรอยจารึกสุนทรพจน์ขึ้นชื่อสองครั้งของลินคอล์น ได้แก่ คำปราศรัยเก็ตตีสเบิร์กและคำปราศรัยพิธีเข้ารับตำแหน่งครั้งที่สองของเขา อนุสรณ์สถานนี้เป็นจุดที่มีสุนทรพจน์ที่มีชื่อเสียงหลายครั้ง ซึ่งมีสุนทรพจน์ "ผมมีฝัน" ของมาร์ติน ลูเทอร์ คิง เมื่อวันที่ 28 สิงหาคม ค.ศ. 1963 ระหว่างการชุมนุมเมื่อสิ้นการเดินขบวนไปวอชิงตันเพื่ออาชีพและเสรีภาพ (March on Washington for Jobs and Freedom)
เช่นเดียวกับอนุสาวรีย์อื่นในเนชันแนลมอล ซึ่งมีอนุสรณ์ทหารผ่านศึกเวียดนาม อนุสรณ์ทหารผ่านศึกสงครามเกาหลี และอนุสรณ์สงครามโลกครั้งที่สองแห่งชาติ อนุสรณ์นี้บริหารโดย กรมอุทยานแห่งชาติ (National Park Service) ภายใต้กลุ่มเนชันแนลมอลและอุทยานอนุสรณ์ มีการขึ้นบัญชีในทะเบียนสถานประวติศาสตร์แห่งชาติเมื่อวันที่ 15 ตุลาคม ค.ศ. 1966 เปิดแก่สาธารณะ 24 ชั่วโมงต่อวัน ใน ค.ศ. 2007 สถาบันสถาปนิกอเมริกาจัดอยู่ในอันดับที่เจ็ดบนรายการสถาปัตยกรรมยอดนิยมของอเมริกา นับแต่ ค.ศ. 2010 มีประชาชนเยี่ยมอนุสรณ์ประมาณ 6 ล้านคนต่อปี
อีล-เดอ-ฟร็องส์
อีล-เดอ-ฟร็องส์ (Île-de-France) อาจหมายถึง
ปัญจาละ
แคว้นปัญจาละ ( पञ्चाल, ) แคว้นปัญจาละ ตั้งอยู่ทางตะวันออกของแคว้นกุรุ และทางตะวันตกเฉียงเหนือของแคว้นโกศล เทียบกับปัจจุบันได้แก่ จังหวัดบเรลลี บุเดาน์ และฟารุขาบาด กับบริเวณใกล้เคียง ในเขตที่รวมเรียกว่า โรหิลขัณฑ์ อันเป็นพื้นที่ตอนกลาง และค่อนไปทางเหนือของรัฐอุตตรประเทศในปัจจุบันแคว้นปัญจาละ แยกออกเป็นสองส่วน คือ อุตตรปัญจาละ หรือปัญจาละเหนือกับ ทักขิณปัญจาละ หรือปัญจาละใต้ โดยมีแม่น้ำภาคีรถี เมืองหลวงของปัญจาละเหนือ ชื่อ อหิฉัตระหรือ ฉัตรวดี ของปัญจาละใต้ ชื่อ กัมปิลละ หรือ กัมปิลยะอหิฉัตระ
นักโบราณคดีลงความเห็นว่า ปัจจุบันได้แก่หมู่บ้านรามนคร ในเขตจังหวัดบเรลลี ห่างจากตัวเมืองไปทางตะวันตกประมาณ 32 กิโลเมตร หรือ 20 ไมล์ และกัมปิลละ หรือกัมปิลยะ ได้แก่หมู่บ้าน กัมปิล ในเขตจังหวัดฟารุขาบาดห่างจากฟาเตคาร์ห ของฟารุขาบาดไปทางตะวันออกเฉียงเหนือ 45 กิโลเมตรหรือ 28 ไมล์แคว้นปัญจาละในสมัยพุทธกาล ไม่มีความเกี่ยวข้องกับพระพุทธศาสนามากนัก แต่ในสมัยที่พระถังซัมจั๋งมาสืบศาสนาในอินเดีย ในระยะเวลาที่ได้กล่าวถึงแล้ว ปรากฏว่า อหิฉัตระเป็นที่มั่นสำคัญแห่งหนึ่งของพระพุทธศาสนา มีเมืองสำคัญเกี่ยวข้องกับพระพุทธองค์และพระพุทธศาสนาอยู่สองเมือง ซึ่งยังไม่พบหลักฐานแน่นอนว่าในสมัยพุทธกาลอยู่ในแคว้นใด แต่เมื่อดูตามที่ตั้งของเมืองและแคว้นต่าง ๆ เช่นที่ปรากฏในปัจจุบันแล้ว ก็เห็นว่าน่าจะอยู่ในแคว้นปัญจาละ  เมืองทั้งสองดังกล่าวคือ สังกัสสะ กับเมืองกโนช หรือกเนาซ์ สังกัสสะ มีความสำคัญในฐานะเป็นที่เสด็จลงจากดาวดึงส์ ของพระพุทธองค์หลังจากที่พระองค์ได้เสด็จไปทรงจำพรรษาที่ 7 ณ ดาวดึงส์ เพื่อทรงแสดงพระธรรมเทศนาอภิธรรมปิฎกโปรด พระพุทธมารดาแล้ว เมืองกโนช หรือกเนาซ์ อันมีชื่อในภาษาบาลีว่า กัณณกุชชะ และในภาษาสันสกฤตว่า กานยกุพชะ นั้น มีความสำคัญในสมัยหลังพุทธกาล และในพุทธศตวรรษที่ 12 ได้เป็นเมืองหลวงของพระเจ้าหรรษวรรธนะ ผู้ทรงเป็นพุทธศาสนูปถัมภกที่ยิ่งใหญ่องค์หนึ่งในประวัติความเป็นมาของพระศาสนา และได้เป็นที่มั่นอัน สำคัญยิ่งแห่งหนึ่งของพระพุทธศาสนาในยุคนั้นสังกัสสะ ปัจจุบัน ได้แก่หมู่บ้านสังกิสสะ หรือสังกิสสา ในเขตจังหวัด ฟารุขาบาด ของรัฐอุตตรประเทศ ตั้งอยู่บนฝั่งเหนือของแม่น้ำกาลี อันเป็นแดงแบ่งเขตจังหวัดฟารุขาบาดกับจังหวัดเมนบุรี และจังหวัดเอตาห์ห่างจากฟาเตคาร์ห ในเขตจังหวัดฟารุขาบาดไปทางตะวันตก 37 กิโลเมตร หรือ 23 ไมล์ และห่างจากสถานีรถไฟปักขนา ในเส้นทางฟารุขาบาด ชิโกฮาบาด ประมาณ 11 กิโลเมตร หรือ 7 ไมล์กโนช หรือ กเนาซ์ อยู่ในเขตจังหวัดฟารุขาบาดเช่นกัน อยู่ใต้ฟาเตคาร์ลงไปประมาณ 56 กิโลเมตร หรือ 35 ไมล์ เมื่อหลวงจีนฮวนฉางมาเยี่ยมกโนช ซึ่งอยู่ในรัชสมัยของพระเจ้าหรรษวรรธนะ ท่านได้บันทึกไว้ว่า ที่กโนชมีวัดอยู่กว่าร้อยวัด มีภิกษุอยู่ประจำกว่าหมื่นรูป และมีทั้งฝ่ายเถรวาทหรือหินยาน และฝ่ายมหายาน
ยอดเขาแกเชอร์บรูม 2
ยอดเขาแกเชอร์บรูม 2 (Gasherbrum II) หรือ ยอดเขาเคโฟร์ (K4) มีความสูง 8,035 เมตร เป็นยอดเขาที่สูงเป็นอันดับที่ 13 ของโลกและสูงเป็นอันดับ 3 ในเทือกเขาการาโกรัม ประเทศปากีสถาน
ยอดเขาแกเชอร์บรูม 2 มีตำแหน่งอ้างอิง 35°45′ องศาเหนือ และ 76°39′ องศาตะวันออก ยอดเขานี้ถูกพิชิตโดย Fritz Moravec และ Josef Larch และ Hans Willenpart ชาวออสเตรีย ในวันที่ 8 กรกฎาคม พ.ศ. 2499
ซัลโฟนาไมด์
ซัลโฟนาไมด์ (Sulfonamide หรือ sulphonamide) เป็นยากลุ่มพื้นฐาน ยาปฏิชีวนะกลุ่มซัลโฟนาไมด์ตัวแรก (บางครั้งเรียกยาซัลฟา) เป็นสารสังเคราะห์ที่มีหมู่ซัลโฟนาไมด์ สารกลุ่มนี้บางตัวไม่มีฤทธิ์ฆ่าแบคทีเรีย เช่น anticonvulsant sultiame ซัลโฟนิลยูเรียและ ไทอาไซด์ไดยูเรติก เป็นกลุ่มของยาตัวใหม่ที่มีพื้นฐานจากซัลโฟนาไมด์ที่ฆ่าแบคทีเรียได้
การแพ้ยาซัลฟานั้นพบได้บ่อย ยาที่มีซัลโฟนาไมด์เป็นองค์ประกอบต้องมีการอธิบายอย่างชัดเจน มีความสำคัญที่จะต้องแยกระหว่างยาซัลฟาและยาที่มีกำมะถันเป็นองค์ประกอบอื่นๆ เช่น ซัลเฟตและซัลไฟต์ ซึ่งการออกฤทธิ์ทางเคมีไม่เกี่ยวข้องกับหมู่ซัลโฟนาไมด์ และไม่ทำให้เกิดอาการแพ้เช่นเดียวกับซัลโฟนาไมด์
รายชื่อผลงานของฟอซซี
ผลงานของฟอซซี วงดนตรีแนวเฮฟวี่เมทัล จาก Atlanta, Georgia ได้มีผลงาน 5 สตูดิโออั้ลบั้ม ,1 ไลฟ์อัลบั้ม, 16 ซิงเกิล และ 1 วิดีโออัลบั้ม รายชื่อนี้ไม่รวมถึงเนื้อหาโซโลที่ปล่อยออกมาโดยสมาชิกของฟอซซี
วงดนตรีก่อตั้งขึ้นในปี ค.ศ. 1999 โดย คริส เจอริโค (นักร้อง) และริช วอร์ด (กีตาร์)
ยอดชาย เมฆสุวรรณ
ยอดชาย เมฆสุวรรณ (ชื่อเล่น: เปี๊ยก) เกิดเมื่อวันที่ 25 มิถุนายน พ.ศ. 2488 เป็นนักแสดงชาวไทย เริ่มการศึกษาชั้นประถมที่โรงเรียนหอทะเบียนที่ดิน(ปัจจุบันคือโรงเรียนเทศบาลนครนนท์ 3 วัดท้ายเมือง) จบการศึกษาชั้นมัธยมศึกษาจากโรงเรียนทวีธาภิเศก และปริญญาตรี จากคณะบริหารการตลาด วิทยาลัยการค้า(ปัจจุบันคือมหาวิทยาลัยหอการค้าไทย) ทำงานที่บริษัท บาจา ตำแหน่งออกแบบตกแต่งตู้โชว์จัดดิสเพลย์
ประวัติ
ยอดชายเข้าสู่วงการหลังการเสียชีวิตของมิตร ชัยบัญชา ในปี พ.ศ. 2513 โดยคำชักชวนของสุคนธ์ คิ้วเหลี่ยม ดาวตลกให้พบกับ อัมพร ประทีปเสน ผู้อำนวยการสร้างภาพยนตร์ไทย โดยไปพบเจอยอดชายขณะเป็นเซลล์แมนขายรองเท้าที่สยามสแควร์ เขาได้แสดงเป็นพระเอกในภาพยนตร์เรื่องแรกคือ น้ำใจพ่อค้า และแจ้งเกิดได้สำเร็จ
ยอดชายเป็นพระเอกที่มีนางเอกคู่ขวัญคือ ภาวนา ชนะจิต มีผลงานร่วมกันหลายเรื่อง ส่วนใหญ่เป็นแนวพ่อแง่แม่งอน กุ๊กกิ๊ก เช่น พรุ่งนี้ฉันจะรักคุณ และได้แสดงกับสุภัค ลิขิตกุล นางเอกที่ก้าวมาจากเวทีนางงาม ทั้งสองจับคู่กันอยู่หลายเรื่อง เช่น นางร้อยชื่อ, สาวเกาะสมุย, แม่ผัว, แรกรัก, แม่นาคพระโขนง, แม่นาคอาละวาด
นอกจากนี้ยอดชายยังเป็นประติมากร เขาเป็นคนริเริ่มที่คิดปั้นหุ่นขี้ผึ้งของนักแสดงไทยในอดีต ผลงานปั้นรูปหล่อสำริด จำนง รังสิกุล ผู้บุกเบิกโทรทัศน์ไทย ได้จัดแสดงที่พิพิธภัณฑ์การกระจายเสียง กรมประชาสัมพันธ์ เมื่อ พ.ศ. 2556
ยอดชายกลับมาแสดงภาพยนตร์ อาทิ บางระจัน ,นายขนมต้ม และละครโทรทัศน์อีกหลายเรื่อง อาทิ น้ำใจพ่อค้า, พรุ่งนี้ฉันจะรักคุณ, วิวาห์เงินผ่อน, แม่นาคพระโขนง, โอ้มาดา, แรงรัก และ เหล็กไหล
ภาษากะยัน
ภาษากะยัน (Kayan) หรือภาษาปะด่อง มีผู้พูดภาษานี้ในพม่า 40,900 คน (พ.ศ. 2526) ในรัฐกะยา และพบในประเทศไทยด้วย จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากะเหรี่ยง สาขาย่อยสะกอ-บไค เขียนด้วยอักษรละติน
ประเทศเวียดนามในซีเกมส์ 2019
ประเทศเวียดนาม เข้าร่วมแข่งขันซีเกมส์ 2019 (พ.ศ. 2562) ที่ประเทศฟิลิปปินส์ ระหว่างวันที่ 30 พฤศจิกายน - 11 ธันวาคม พ.ศ. 2562 คณะกรรมการโอลิมปิกแห่งเวียดนามส่งนักกีฬาเข้าร่วมแข่งขันทั้งหมด 856 คน แข่งขันกีฬา 43 ชนิด การแข่งขันครั้งนี้ประเทศเวียดนามได้รับเหรียญรางวัล 98 เหรียญทอง 85 เหรียญเงิน 105 เหรียญทองแดง รวมทั้งหมด 288 เหรียญ
แววมยุรา
แววมยุรา เป็นพืชไม้ดอกล้มลุก สูงประมาณ 15-50 เซนติเมตร จะมีสีดอกหลายสี ทั้งสีแดง สีชมพู สีม่วงเข้ม สีม่วงอ่อน โคนกลีบจะมีสีขาว กลีบล่างอาจมีแต้มสีเหลือง จะออกเป็นช่อ กระจายตามซอกใบที่ปลายกิ่ง ปลายแยกเป็น 5 แฉก จะมีขนาดไม่เท่ากัน ดอกจะบานทุกฤดูกาล
เน็กซ์แมเนจเมนต์
เน็กซ์ แมเนจเมนต์ (Next Management) เป็นบริษัทจัดหานักเดินแบบ ก่อตั้งขึ้นในปี ค.ศ. 1989 โดยเฟธ เคตส์ และโจเอล วิลเคนเฟลด์ โดยมีสำนักงานใหญ่ที่นครนิวยอร์ก และมีสำนักงานที่ลอนดอน ลอสแอนเจลิส ไมแอมี มิลาน และปารีส
นันทศัย พิศลยบุตร
นันทศัย พิศลยบุตร เกิดเมื่อวันที่ 3 กรกฎาคม พ.ศ. 2525 ชื่อเล่น เต้  นักแสดงสัญชาติไทยที่มีเชื้อสายไทย
พระสุพรหมยานเถร (พรหมา พฺรหฺมจกฺโก)
พระสุพรหมยานเถร หรือ ครูบาพรหมา เดิมชื่อ พรหมา พิมสาร ฉายา พฺรหฺมจกฺโก เกิดเมื่อวันที่ 30 สิงหาคม พ.ศ. 2441 ณ บ้านป่าแพ่ง อำเภอป่าซาง จังหวัดลำพูน เป็นบุตรของพ่อเป็ง และแม่บัวถา มีพี่น้องทั้งหมด 13 คน บิดามารดาของท่านเป็นผู้มีฐานะ มีอาชีพทำนา ทำสวน ประกอบสัมมาอาชีวะ ไม่ฆ่าสัตว์ตัดชีวิต มีความขยันขันแข็ง มีจิตใจหนักแน่นในกุศลธรรม รักษาอุโบสถศีลทุกวันพระ ในบั้นปลายชีวิตบิดาของท่านได้ออกบวช เป็นที่รู้จักกันในนามของครูบาพ่อเป็ง โพธิโก มารดาของท่านได้นุ่งขาวรักษาอุโบสถศีลจนถึงแก่กรรม สำหรับพี่น้องของท่านที่ได้ออกบวชในพระพุทธศาสนา จนมีชื่อเสียงได้แก่ พระสุธรรมยานเถร (อินถา อินฺทจกฺโก) วัดน้ำบ่อหลวง อำเภอสันป่าตอง จังหวัดเชียงใหม่ ซึ่งเป็นพี่ชาย และพระครูสุนทรคัมภีรญาณ (คำ คมฺภีโร) วัดดอยน้อย จังหวัดเชียงใหม่) ซึ่งเป็นน้องชาย
นันทศัย พิศลยบุตร
ประวัติ
นันทศัย พิศลยบุตร หรือ เต้ เข้าวงการตั้งแต่อายุ 13 โฆษณากล้องโพลารอยด์ ต่อมาได้เป็นดัชชี่บอยแอนด์เกิร์ล ปี 2540 ต่อมาได้งานพิธีกรรายการวัยรุ่นของเจเอสแอล ชื่อรายการ ไทม์ ฟอร์ ทีน ขณะเดียวกันก็ร่วมกิจกรรมกับดัชชี่อย่างต่อเนื่อง โดยเฉพาะกิจกรรมสปอร์ต เดย์ ซึ่งไปแข่งกีฬาและเปิดคอนเสิร์ตกับเพื่อนๆเจ้าตัวยอมรับว่าเรียนไม่ค่อยเก่ง ถนัดด้านกีฬามากกว่า เล่นกีฬาได้ไปโม้ด โดยเฉพาะเทนนิส ซึ่งเล่นตั้งแต่ 10 ขวบ และคุณพ่อยังเคยเป็นนักเทนนิสทีมชาติ นอกจากนี้ยังถนัดบาสเกตบอล วิ่ง และปิงปอง เมื่อทำงานอัลบั้มชุดแรกเสร็จเรียบร้อย จึงปรึกษาผู้ใหญ่เรื่องการเรียนและการทำงาน ซึ่งได้ทางออกว่าต้องกลับไปเรียนสอบเทียบให้จบ ตอนนี้สอบเทียบได้แล้ว จึงกลับมาทำงานอีกครั้ง และได้รับบทเป็นพระเอกทันทีในเรื่อง "หน้าต่างบานแรก" ของไอทีวี ช่วงนี้พยายามศึกษาด้านการแสดงเพิ่มเติม โดยไปเรียนกับบางกอกการละคร ทำให้รู้เทคนิคการแสดงขึ้นมาก
พระสุพรหมยานเถร (พรหมา พฺรหฺมจกฺโก)
การศึกษา
ในขณะเยาว์วัยครูบาพรหมาได้รับการศึกษาอักษรล้านนาและไทยกลางที่บ้านจากพี่ชายที่ได้บวชเรียนแล้วสึกออกไป เมื่อท่านได้บรรพชาแล้วจึงได้ท่องจำบทสวดมนต์ และเข้าโรงเรียนประชาบาลจนจบชั้นประถมศึกษาปีที่ 3 เมื่ออุปสมบทแล้วจึงได้ศึกษานักธรรมด้วยตนเอง ในปี พ.ศ. 2462 ทางการคณะสงฆ์ได้จัดสอบนักธรรมสนามหลวงขึ้น ณ จังหวัดเชียงใหม่ โดยพระมหานายกเป็นผู้นำข้อสอบมาสอบยังวัดพระเชตุพน ในครั้งนั้นมีพระภิกษุเข้าสอบจำนวน 100 รูป ผลการสอบปรากฏว่ามีพระภิกษุที่สอบผ่านจำนวน 2 รูป คือ ครูบาพรหมา และพระทองคำ วัดเชตุพน จังหวัดเชียงใหม่ นับว่าครูบาพรหมาเป็นพระรูปแรกของจังหวัดลำพูนที่สอบนักธรรมได้
นันทศัย พิศลยบุตร
ประวัติ
เมื่อเปรียบเทียบงานแสดงกับงานดนตรี นายเต้ชอบทั้งสองอย่าง เพราะงานแสดงทำให้ได้เรียนรู้ที่จะรับผิดชอบ มีระเบียบมากขึ้น ส่วนงานดนตรีเป็นสิ่งที่ชอบและอยากทำมาก โดยเฉพาะขณะนี้ชอบแนวอิเล็กทรอนิกส์ร็อก
พระสุพรหมยานเถร (พรหมา พฺรหฺมจกฺโก)
การศึกษา
ภายหลังจากสอบนักธรรมได้แล้ว ท่านได้พยายามหาความรู้ด้านการปฏิบัตธรรมจากครูบาอาจารย์หลายรูป อาทิ พระครูพิทักษ์พลธรรม (ครูบาหวัน มหาวโน) พระสุธรรมยานเถร (ครูบาอินทรจักรรักษา) ผู้เป็นพระพี่ชาย ครูบาแสน ญาณวุฑฒิ วัดหนองเงือก ครูบาบุญมา ปารมี วัดกอม่วง เป็นต้น
บรรพชาและอุปสมบท
ครูบาพรหมา ได้บรรพชาเมื่อวันที่ 24 เมษายน พ.ศ. 2455 ขณะอายุได้ 15 ปี ณ วัดป่าเหียง ตำบลแม่แรง อำเภอป่าซาง จังหวัดลำพูน โดยมีครูบาแก้ว ขัตติโย (ครูบาขัตติยะ) เป็นพระอุปัชฌาย์ ต่อมาในวันที่ 16 มกราคม พ.ศ. 2461 ท่านได้อุปสมบท ณ พัทธสีมาวัดป่าเหียง โดยมีครูบาขัตติยะเป็นพระอุปัชฌาย์
ออกธุดงค์
เมื่อครูบาพรหมาอายุได้ 24 ปี บวชได้ 4 พรรษา ท่านได้ออกธุดงค์ โดยครั้งแรกไปจำพรรษา ณ ดอยน้อย อำเภอจอมทอง จังหวัดเชียงใหม่ หลังจากนั้นท่านได้ธุดงค์ไปในสถานที่ด่างๆ ทั่วภาคเหนือ และประเทศพม่า และได้จำพรรษาในเขตพม่าเป็นเวาถึง 5 ปี ท่านได้จาริกธุดงค์ถึง 20 พรรษา โดยถือธุดงควัตร อยู่ป่าเป็นวัตร ออกบิณฑบาตเป็นกิจวัตร ฉันภัตตาหารมื้อเดียว นุ่งห่มผ้าบังสุกุลเป็นวัตร ท่านเพียรพยายามอดทนด้วยวัตรปฏิบัติอันเคร่งครัดที่สุด
ภายหลังจากธุดงค์เป็นเวลานาน ท่านจึงได้กลับมาจำพรรษาที่วัดหนองเจดีย์ อำเภอป่าซาง จังหวัดลำพูน เป็นเวลา 4 พรรษา หลังจากนั้นได้มาจำพรรษา ณ วัดพระพุทธบาทตากผ้า 1 พรรษา อยู่วัดม่อนมะหิน 2 พรรษา ก่อนจะย้ายกลับไปจำพรรษาอยู่วัดป่าหนองเจดีย์อีก 2 พรรษา ถึงแม้ว่าในช่วงปัจฉิมวัยครูบาพรหมาจะได้จำพรรษาเป็นประจำ ณ วัดพระพุทธบาทตากผ้าแล้ว แต่ท่านก็ยังไม่ทิ้งธุดงควัตร หากโอกาสเหมาะท่านก็จะพาพระเณรออกธุดงค์เป็นประจำ
บูรณะวัดพระพุทธบาทตากผ้า
ในปี พ.ศ. 2491 ครูบาพรหมาได้กลับมาจำพรรษา ณ วัดพระพุทธบาทตากผ้า และได้จำพรรษาอยู่วัดนี้เรื่อยมาจนมรณภาพ ท่านได้เป็นประธานอำนวยการบูรณะวัดพระพุทธบาทตากผ้า เช่น ต่อเติมยอดมณฑปวิหารครอบรอยพระพุทธบาทที่ครูบาศรีวิชัยได้มาบูรณะไว้ สร้างพระอุโบสถ ศาลาการเปรียญ กุฏิสงฆ์ ศาลาพระปริยัติธรรม นอกจากนี้ท่านยังได้สร้างโรงเรียนพระปริยัติธรรม “พรหมจักรสังวรกิตติขจรประชาสรรค์” และเป็นประธานในการบูรณะวัดพระนอนม่อนช้าง วัดป่าหนองเจดีย์ วัดม่อนมะหิน วัดบ้านหวาย และวัดช้างค้ำ เป็นต้น
หนังสือธรรมะ
ครูบาพรหมาได้เผยแพร่ธรรมะ แสดงพระธรรมเทศนา และเขียนหนังสือธรรม และสุภาษิตคำสอนหลายเล่ม อาทิ หนังสือคำถามคำตอบ เรื่องหนานตั๋นกับหนานปัญญา หนังสือสุภาษิตคำสอน หนังสือทน ศีล ภาวนา หนังสือคำถามคำตอบ เรื่องศีล สมาธิ ปัญญา หนังสืออภิณหปัจเวกขณ์ หนังสือเขมสรณาคมน์ เป็นต้น
สมณศักดิ์
เนื่องจากครูบาพรหมาได้ประกบคุณงามความดีแก่พระพุทธศาสนา ตลอดจนเผยแพร่ธรรมะแก่ศรัทธาสาธุชน เป็นผู้มีวัตรปฏิบัติอันเคร่งครัด มีปฏิปทาอันงดงาม จนเป็นที่เลื่อมใสของพุทธศาสนิกชนทั่วประเทศ ท่านจึงได้รับพระราชทานสมณศักดิ์เป็นลำดับ ดังนี้
มรณภาพ
ครูบาพรหมาได้บำเพ็ญสมณธรรมจนย่างเข้าสู่วัยชรา และได้เกิดอาการอาพาธ เข้ารับการรักษาตัวที่โรงพยาบาล ก่อนที่ท่านจะละสังขาร ท่านได้ตื่นจากการจำวัดแต่เช้า และปฏิบัติธรรมตามกิจวัตร เมื่อถึงเวลาท่านลุกนั่งสมาธิ และได้มรณภาพในท่านั่งสมาธิภาวนาในวันที่ 17 สิงหาคม พ.ศ. 2527 คณะศิษยานุศิษย์ได้ตั้งศพบำเพ็ญกุศลเป็นเวลา 3 ปี ก่อนจะได้รับพระราชทานเพลิงศพในวันที่ 30 มกราคม พ.ศ. 2531 ณ เมรุชั่วคราว บริเวณหน้าวัดพระพุทธบาทตากผ้า ภายหลังจากพระราชทานเพลิงศพแล้ว อัฐิของท่านได้แปรเป็นพระธาตุมีวรรณะสีต่าง ๆ ซึ่งสร้างความปิติโสมนัสแก่บรรดาศิษยานุศิษย์เป็นอย่างยิ่ง
อ้างอิง
วัดพระพุทธบาทตากผ้า ประวัติพระสุพรหมยาณเถร http://www.phrabat.com/
แม็ตต์ สตูตซ์แมน
แม็ตต์ สตูตซ์แมน (Matt Stutzman; 10 ธันวาคม ค.ศ. 1982 – ) เป็นนักกีฬาชาวอเมริกันผู้เข้าแข่งขันในกีฬายิงธนู โดยเป็นสมาชิกยิงธนูพาราลิมปิกทีมชาติสหรัฐ ปัจจุบันเขาเป็นเจ้าของสถิติโลกที่ยิงระยะไกลได้แม่นยำที่สุดในกีฬายิงธนู
ด้านชีวิตส่วนตัว แม็ตต์ สตูตซ์แมน อาศัยอยู่กับภรรยาและลูกชายอีกสองคนที่แคนซัสซิตี สหรัฐ
ใจลวง
ใจลวง เป็นละครโทรทัศน์ไทย แนวโรแมนติก-ดราม่า ผลิตโดย บริษัท เอพลัส โปรดักชั่น จำกัด โดยผู้จัด บุณฑนิก บูลย์สิน บทประพันธ์โดย อัปสรา บทโทรทัศน์โดย สุมินตา สุภาผล  กำกับการแสดงโดย จาริวัฒน์ อุปการไชยพัฒน์ นำแสดงโดยเกวลิน ศรีวรรณา ,จิระ ด่านบวรเกียรติ,ภูริ หิรัญพฤกษ์ และพิชญา เชาวลิต  ออกอากาศทุกวันพุธ - พฤหัสบดี เวลา 20:30 - 21:45 น. เริ่มตอนแรกวันพุธที่ 16 สิงหาคม พ.ศ. 2560 - 14 ธันวาคม พ.ศ. 2560 (งดออกอากาศตั้งแต่วันที่ 4 - 26 ตุลาคม พ.ศ. 2560) ถัดมาตั้งแต่วันพุธที่ 6 กันยายน พ.ศ. 2560 ออกอากาศทุกวันพุธ-พฤหัสบดี เวลา 20.30 - 21.30 น. และตั้งแต่วันจันทร์ที่ 30 ตุลาคม พ.ศ. 2560 กลับมาออกอากาศโดยกลับไปฉายตั้งแต่ตอนแรก ออกอากาศทุกวันจันทร์ - พฤหัสบดี เวลา 21.30 - 22.40 น. ทาง สถานีโทรทัศน์ช่อง 8 ต่อจากเพลิงรักไฟมาร
นักแสดงหลัก
เป็นคนสวย มีสไตล์ และมีความมั่นใจในตัวเองสูง ทำงานเก่ง จบการศึกษาด้านการตลาด ดูแลฝ่ายการตลาดให้กับบริษัทของตัวเอง เป็นลูกสาวคนเดียวของ วิษณุ และ อิงอร ชายหนุ่มเจ้าเสน่ห์ เก่ง ฉลาด บุคลิกดี เป็นผู้ชายที่มีเซ็กซ์แอพพีลสูง มีเสน่ห์ต่อเพศตรงข้าม นักธุรกิจอสังหาริมทรัพย์ ลูกชายคนโตของบรม เป็นคนบุคลิกดี หน้าตาดี ลูกชายคนโตของมิตร คบหาดูใจกับรวิปรียาและรักเธอมากวาดฝันเอาไว้ว่าจะได้แต่งงานกัน แต่กับตกหลุมพรางของเพชรพริ้งทำให้ต้องแต่งงานกับเพชรพริ้ง ทั้งที่ไม่เคยรักเพชรพริ้งเลย สาวสวย สุดแซ่บ เซ็กซี่และร้อนแรง (ลูกติดของพัชชา กับสามีเก่า (พายุ) นักเลงการพนัน) เคยทำให้ผู้ชายหลงรักจนยอมกระโดดตึกตายมาแล้ว เพชรพริ้งมีนิสัยเอาแต่ใจตัวเอง อยากได้อะไรต้องได้เพราะพัชชาผู้เป็นแม่ไม่เคยสั่งสอนให้เพชรพริ้งรู้ผิดรู้ถูก เธอมีความทะเยอทะยานสูงมองหาเพียงผู้ชายฐานะดีที่จะดึงเธอขึ้นไป เป็นคนใจเย็น สุขุม ไม่ค่อยพูดรักใครรักจริง รู้ผิดรู้ถูก เป็นลูกชายของพัชชาที่เกิดกับ ‘กุเทพ’ น้องชายของ ‘วิษณุ’ รับไม่ได้กับพฤติกรรมของแม่และพี่สาวจึงขอไปใช้ชีวิตอยู่ที่อเมริกาและได้พบกับดาวิกาที่นั่นทั้งสองเกิดรักกัน เพชรแท้ยอมรับในตัวดาวิกาได้ทุกอย่าง รวมถึงเรื่องที่ดาวิกามีลูกแล้วคือ ‘ตะวัน’ และอดีตที่ผิดพลาด เพชรแท้ทำให้ดาวิการู้ว่ารวิปรียาไม่เกี่ยวกับการตายของ ‘พศิน’ คนที่ทำให้พศินตายคือ ‘เพชรพริ้ง’ พี่สาวต่างพ่อของตนเอง น้องสาวคนรองของเทวา มีบุคลิกค่อนข้างเรียบร้อย รักใครรักจริง ผู้ชายคนแรกที่เธอคบหาคือ ‘พศิน’ แต่พศินกลับกระโดดตึกฆ่าตัวตายเพราะไปหลงรักผู้หญิงคนหนึ่งและไม่สมหวัง ทั้งๆ ที่ ดาวิกา กำลังตั้งท้องอ่อนๆ ทำให้เธอเป็นโรคซึมเศร้าคิดฆ่าตัวตายแต่พี่ชายแท้ๆ อย่าง เทวา ช่วยเธอเอาไว้
นักแสดงสมทบ
มือขวาและผู้ช่วยของเทวา ชอบผู้หญิงสวย ทำงานให้เทวาด้วยความซื่อสัตย์ แต่ตกหลุมรักเพชรพริ้ง และถูกเพชรพริ้งหลอกใช้แต่ก็ไหวตัวทัน ชายหนุ่มท่าทางสบายๆ อารมณ์ดี ยึดอาชีพตากล้องหาเลี้ยงชีพ เป็นน้องชายของนิมมาน ชอบดาริน ลูกสาวคนเล็กของบวร น้องสาวเทวา ซึ่งเป็นบริษัทคู่แข่งทางธุรกิจ สุดท้ายกลับมาทำงานกับครอบครัวตามคำสั่งของมิตร ร่าเริงสดใส ฉลาดทันคน ใจร้อน เรียนจบแล้วเริ่มเข้ามาช่วยงานพี่ชายที่บริษัท (เทวา) ดูแลด้านงานประชาสัมพันธ์โครงการ ดารินเป็นลูกคนสุดท้องของ ‘บวร บริรักษ์’ หญิงสาวสวยจัด วัยกลางคน มากเล่ห์เหลี่ยม จอมวางแผนแต่งงานกับกุเทพ น้องชายวิษณุ มีลูกสองคน คือเพชรพริ้ง (ลูกกับสามีเก่าชื่อ พายุ) และ เพชรแท้ (ลูกที่เกิดจาก กุเทพ) เป็นคนที่สนับสนุนเพชรพริ้งทุกด้าน หนุ่มใหญ่วัยกลางคนเจ้าของบริษัท สยาม เอ็นจิเนียริ่ง รักภรรยามาก แต่พลาดพลั้งให้กับพัชชา ทำให้ชีวิตครอบครัวแตกร้าว ผู้ใหญ่ใจดี หัวทันสมัยในทุกๆด้าน ทั้งเรื่องธุรกิจ และความรักของลูกๆ เป็นพ่อของเทวา ที่พร้อมจะสนับสนุนลูกๆในทุกๆด้าน หนุ่มใหญ่วัยกลางคนเจ้าของบริษัท นิรมิตร ภรรยาเสียชีวิต เลี้ยงลูกมาตามลำพัง ต้องการเอาชนะในเรื่องธุรกิจ โดยไม่คำนึงถึงความถูกต้อง หญิงสาวแสนดี เป็นกุลสตรี เพียบพร้อม ทุกอย่างทั้งรูปสมบัติ ทรัพย์สมบัติ รักสามีและลูกมาก สาวน้อยวัย 5 ขวบ ช่างพูดช่างเจรจา เป็นลูกที่เกิดจากดาวิกา และ พศิน (พศินตายตั้งแต่ตะวันยังไม่เกิด) แต่ถูกเลี้ยงมาในฐานะลูกของ ‘เทวา’ รักเทวามาก และเข้ากันได้ดี กับ ‘รวิปรียา’ เพื่อนของรวิปรียา สาวใสมองโลกในแง่ดีมีความใฝ่ฝันอยากเป็นเจ้าของร้านกาแฟ และก็ทำสำเร็จ สาวหัวอ่อนที่หลงรัก ‘นิมมาน’ อย่างถอนตัวไม่ขึ้น รริศา เป็นหลานของ ‘บวร บริรักษ์’ ดูแลฝ่ายการเงินของบริษัท ความรักทำให้ตาบอดจนยอมทำผิด เพราะถูกนิมมานหลอกใช้ให้เอาความลับของบริษัทมาให้เขา รริศามีความสัมพันธ์กับนิมมานและตั้งท้องกับนิมมาน
นักแสดงรับเชิญ
ชายหนุ่มนิสัยดี จิตใจอ่อนไหว เป็นเพื่อนสนิทของรวิปรียาและแจน สมัยเรียนมหาวิทยาลัยรักรวิปรียา แต่โดนรวิปรียาปฏิเสธ พอมาเจอเพชรพริ้งจึงหลงเสน่ห์เพชรพริ้ง ถูกเพชรพริ้งสลัดรัก เสียใจจนฆ่าตัวตาย หนุ่มใหญ่วัยกลางคน พ่อแท้ๆของเพชรพริ้ง เป็นนักเลงเก่าที่พัชชาพลาดท่าเสียที จนมีลูกด้วยกัน รักพัชชา แม้จะรู้ว่าพัชชาหลอกใช้ก็ยังทำตาม
เรตติ้ง
การตอบรับของละครเรื่องนี้ทั้งหมด 16 ตอนที่ได้ออกอากาศไป (เมื่อวันที่ 30 ตุลาคม พ.ศ. 2560 – 23 พฤศจิกายน พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
หูดหงอนไก่
หูดหงอนไก่, หูดกามโรค หรือ หูด (genital warts, venereal warts, anal warts, anogenital warts, condyloma accuminata) เป็นอาการของโรคติดต่อทางเพศสัมพันธ์จากเชื้อฮิวแมนแพปพิลโลมาไวรัส (HPV) บางชนิดซึ่งติดต่อได้ง่ายมากผ่านทางการสัมผัสผิวหนังต่อผิวหนัง ส่วนใหญ่เป็นจากการสัมผัสผ่านการมีเพศสัมพันธ์ทางปาก ทางอวัยวะเพศ และทางทวารหนัก กับผู้มีเชื้อ โดยเป็นอาการที่เห็นได้ชัดเจนที่สุดของการติดเชื้อ HPV ที่อวัยวะเพศ แม้เชื้อ HPV บางชนิดทำให้เกิดมะเร็งปากมดลูกและมะเร็งทวารหนัก แต่ก็เป็นคนละชนิดกันกับที่ทำให้เกิดหูด. ผู้ได้รับเชื้อ HPV 90% จะไม่เกิดหูดหงอนไก่ แต่ก็ยังสามารถแพร่เชื้อต่อได้ อุบัติการณ์ของการติดเชื้อ HPV ต่างกันไปตามแต่ละงานวิจัย แต่ความชุกของการติดเชื้อ HPV นั้นมีมากจนแทบจะเรียกได้ว่าแทบทุกคนที่มีเพศสัมพันธ์จะได้รับเชื้อ HPV อย่างน้อย 1 ครั้ง ตลอดชีวิต
ปลาเสือ
ปลาเสือ โดยมากหมายถึงปลาที่มีลวดลายคล้ายลายของเสือโคร่ง หรือเสือลายพาดกลอน ซึ่งได้แก่
ในอันดับปลากะพง (Perciformes)
ในวงศ์ปลาตะเพียน (Cyprinidae)
ในอันดับปลาคาราซิน (Characiformes)
ปีเตอร์ คัลชอร์
ปีเตอร์ คัลชอร์ (Peter Culshaw) นักมวยสากลชาวอังกฤษ เกิดเมื่อ 15 มีนาคม พ.ศ. 2516 ที่เมืองลิเวอร์พูล ประเทศอังกฤษ สถิติการชก 27 ครั้ง ชนะ 24 (น็อค 12) เสมอ 1 แพ้ 2
เทศบาลตำบลสามเงา
เทศบาลตำบลสามเงา เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 3,4 และบางส่วนของหมู่ที่ 2,5 ของตำบลสามเงา ในอำเภอสามเงา จังหวัดตาก เดิมมีฐานะเป็นสุขาภิบาลสามเงาที่จัดตั้งขึ้นใน พ.ศ. 2499 และขยายเขตสุขาภิบาลในปี พ.ศ. 2526 โดยเพิ่มอาณาเขตมาถึงชุมชนสำนักงานโครงการจัดสรรชลประทาน ซึ่งยึดเป็นเขตเทศบาลในปัจจุบัน แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 4,601 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอสามเงา จังหวัดตาก อยู่ห่างจากศาลากลางจังหวัดตากประมาณ 52 กิโลเมตร อยู่ห่างจากกรุงเทพมหานครประมาณ 476 กิโลเมตรตามทางหลวงแผ่นดินหมายเลข 1 ถนนพหลโยธิน ด้านตะวันตกของเขตเทศบาลมีแม่น้ำปิงไหลผ่านเป็นแหล่งน้ำสำคัญและเป็นที่ตั้งของเขื่อนแม่ปิงตอนล่าง (การไฟฟ้าฝ่ายผลิตแห่งประเทศไทย)
แวร์เนอร์ ก็อลท์แบร์ค
แวร์เนอร์ ก็อลท์แบร์ค (Werner Goldberg; 3 ตุลาคม ค.ศ. 1919 – 28 กันยายน ค.ศ. 2004) เป็นชาวเยอรมันที่มีเชื้อสายยิวครึ่งหนึ่ง หรือที่เรียกว่ามิชลิงในคำศัพท์ของนาซี เขาทำหน้าที่เป็นทหารในระยะเวลาอันสั้นในช่วงสงครามโลกครั้งที่สอง ภาพถ่ายของเขาปรากฏในนาม "ทหารเยอรมันในอุดมคติ" ในหนังสือพิมพ์ แบร์ลีเนอร์ทาเกอบลัท (Berliner Tageblatt) และต่อมาได้ถูกนำไปใช้ในโปสเตอร์ประกาศรับสมัครทหารสำหรับกองทัพแวร์มัคท์
19192004
รัฐบาลกลางเบลเยียม
รัฐบาลกลางเบลเยียม (Gouvernement fédéral; Federale regering; Föderalregierung) เป็นรัฐบาลกลางของราชอาณาจักรเบลเยียม ประกอบด้วยรัฐมนตรีและรัฐมนตรีช่วย (ซึ่งมีฐานะต่ำกว่ารัฐมนตรีและไม่นับรวมอยู่ในคณะรัฐมนตรีของเบลเยียม) ซึ่งมาจากพรรคการเมืองที่เป็นฝ่ายรัฐบาล รัฐบาลกลางเบลเยียมมีผู้นำคือนายกรัฐมนตรี ในขณะที่รัฐมนตรีนั้นเป็นผู้นำของแต่ละกระทรวง รัฐมนตรีทุกกระทรวงกับนายกรัฐมนตรีรวมกันเป็นคณะรัฐมนตรีซึ่งเป็นโครงสร้างสำคัญของอำนาจบริหารรัฐบาล
โดยปกติตามรัฐธรรมนูญเบลเยียม อำนาจบริหารนั้นมาจากพระมหากษัตริย์ซึ่งเป็นผู้แต่งตั้งรัฐมนตรี อย่างไรก็ตาม สถาบันพระมหากษัตริย์แห่งเบลเยียมไม่ยุ่งเกี่ยวกับการเมือง โดยจะใช้พระราชอำนาจทางการเมืองตามคำเสนอของนายกรัฐมนตรีซึ่งในทางปฏิบัติเป็นผู้ใช้อำนาจบริหาร
บทบาท
รัฐบาลกลางเบลเยียมเป็นผู้ใช้อำนาจบริหาร โดยมีนายกรัฐมนตรีเป็นผู้นำรัฐบาล โดยในแต่ละกระทรวงจะมีรัฐมนตรี (ministre; minister; Minister) เป็นผู้รับผิดชอบ และมีรัฐมนตรีช่วย (secrétaire d'État; staatssecretaris; Staatssekretär) ช่วยกำกับดูแลกิจการต่าง ๆ ในกระทรวง โดยรัฐบาลนั้นมาจากพรรคการเมืองที่เป็นพรรคร่วมรัฐบาลในสภา ในปัจจุบันไม่มีพรรคการเมืองใดพรรคการเมืองหนึ่งครองเสียงข้างมากในสภาเพียงพรรคเดียว
มาตรา 99 ของรัฐธรรมนูญเบลเยียมระบุว่า รัฐมนตรีมีจำนวนจำกัดเพียง 15 คน ซึ่งจะต้องถูกแบ่งเป็นจำนวนเท่า ๆ กันระหว่างรัฐมนตรีผู้ใช้ภาษาฝรั่งเศสกับรัฐมนตรีผู้ใช้ภาษาดัตช์ ถึงแม้ว่าตำแหน่งนายกรัฐมนตรีนั้นจะไม่ถูกนับในจำนวนนี้ แต่ไม่เคยมีนายกรัฐมนตรีที่เป็นผู้ใช้ภาษาฝรั่งเศสตั้งแต่ ค.ศ. 1979 ถึง ค.ศ. 2011 โดยรัฐมนตรีสามารถดำรงตำแหน่งเป็นรองนายกรัฐมนตรี (ส่วนใหญ่จะเป็นผู้นำพรรคการเมืองในพรรคร่วมรัฐบาล และเป็นตัวแทนสำคัญของรัฐบาลกลางในแต่ละพรรคร่วมรัฐบาล) โดยปกติในการประชุมคณะรัฐมนตรีจะมีการใช้ล่ามเสมอ
นายกรัฐมนตรีและรัฐมนตรีมีหน้าที่กำกับดูแล "บริการสาธารณะกลาง" (Service public fédéral; Federale overheidsdienst; Föderaler Öffentlicher Dienst) ซึ่งมีโครงสร้างคล้ายกับกระทรวงในการบริหารราชการแผ่นดินของประเทศอื่น ๆ
อีกหนึ่งโครงสร้างสำคัญของฝ่ายบริหารประกอบด้วยคณะรัฐมนตรีใหญ่ (conseil des ministres restreint; kernkabinet; Kernkabinett) ประกอบด้วยนายกรัฐมนตรีและรองนายกรัฐมนตรีซึ่งจะตัดสินใจร่วมกันในเรื่องสำคัญทางการเมือง
(เลตมีบียัวร์) เท็ดดีแบร์
(เลตมีบียัวร์) เท็ดดีแบร์ ((Let Me Be Your) Teddy Bear) เป็นเพลงที่มีชื่อเสียงที่บันทึกเสียงโดย เอลวิส เพรสลีย์ ถูกแต่งโดย Kal Mann และBernie Lowe และจำหน่ายในปี ค.ศ. 1957 โดย เกลดิสมิวสิค รากไพเราะที่ชัดเจนของการแต่งนี้สามารถได้ยินเสียงในการบันทึกหลายต้นของ Boll Weevil เพลงบลูส์แบบดั้งเดิม
ซิงเกิลเพรสลีย์
เพลงนี้ติดชาร์ตอันดับที่ 1 ของสหรัฐอเมริกาสำหรับ เอลวิส เพรสลีย์ ในช่วงฤดูร้อนปี ค.ศ. 1957 และติดอันดับที่ 1 ติดต่อกันเป็นเวลา 7 สัปดาห์ที่ "(Let Me Be Your) Teddy Bear" ยังติดอันดับที่ 1 ของ R&B Best Sellers List นอกจากนี้เพลงนี้ได้ติดอันดับที่ 1 บนชาร์ตชิงเกิลประเทศรายสัปดาห์
โปเกมอน เดอะมูฟวี่ ตอน วิคตินี กับ ผู้กล้าสีดำ เซครอม และ วิคตินี กับ ผู้กล้าสีขาว เรชิรัม
วิคตินี กับ ผู้กล้าสีดำ เซครอม
ซาโตชิและเพื่อนๆ ได้เดินทางมาถึงเมืองไอนต์ออร์ค เมืองซึ่งส้าขึ้นล้อมรอบปราสาทที่เรียกกันว่าปราสาทดาบ พวกได้ร่วมแข่งขันโปเกมอนแบทเทิลในงานประจำปีของเมือง ซึ่งซาโตชิสามารถเอาชนะคู่แข่งได้ด้วยความช่วยเหลือจากโปเกมอนมายา วิคทินี! ซึ่งมีความผูกพันเป็นพิเศษกับตำนานเก่าแก่ของชนเผ่าปฐพีและปราสาทแห่งนี้ ... นอกจาก วิคทินี แล้ว ซาโตชิยังได้พบกับ เดร็ด ชายหนุ่มผู้ถูกเลือกจากโปเกมอนในตำนาน เรชิรัม เดร็ดนั้นพยายามที่จะรวบรวมชนเผ่าปฐพีที่แตกแยกไปอยู่ตามที่ตางๆให้กลับมารวมกันเป็นปึกแผ่น ณ อาณาจักรดั้งเดิมอีกครั้งแต่ภารกิจนี้เขาจะต้องใช้พลังของวิคทินีในการเคลื่อนย้ายปราสาทดาบ โดยหารู้ไม่ว่าการกระทำของเขานั้นจะนำมาซึ่งหายนะ ซาโตชิ พิคาชู เซครอม และเพื่อนๆจะสามารถแก้ไขวิกฤติในครั้งนี้ได้หรือไม่? การผจญภัยที่ยิ่งใหญ่ที่สุดในแนวทางประวัติศาตร์โปเกมอนกำลังจะเริ่มขึ้นแล้ว !
นิรุต สอนคำหาร
นิรุต หรือ จำลอง สอนคำหาร หรือที่รู้จักกันในชื่อ ฆาตกรรถกระบะ เป็นฆาตกรที่วางยาพิษคนขับรถรับจ้าง 9 รายติดต่อกันในช่วง พ.ศ. 2554 – 2555 ก่อนนำเหยื่อไปทิ้งไว้ข้างถนนแล้วขโมยรถไปขาย เขาถูกจับกุมที่ห้องพักในจังหวัดนครปฐม วันที่ 18 เมษายน พ.ศ. 2555 เขาได้ฆ่าตัวตายในห้องขังสถานีตำรวจภูธรคลองวาฬ อำเภอเมือง จังหวัดประจวบคีรีขันธ์
ประวัติ
เขาเกิดที่อำเภอหนองกุงศรี จังหวัดกาฬสินธุ์ เมื่อเขาอายุ 10 ขวบพ่อของเขาได้ย้ายไปอยู่ที่จังหวัดสงขลา เมื่อเขาอายุ 25 ปีเขาได้กลับมามีครอบครัวที่หมู่บ้านโคกเครือ อำเภอหนองกุงศรีอีกครั้ง เขามีอาชีพขับรถรับจ้างและมีนิสัยชอบเล่นพนัน ทำให้เงินไม่พอใช้
รูปแบบการก่อคดี
นิรุตมีรูปแบบการก่อคดีโดยการใช้ยาฆ่าแมลงชนิดแลนแนทใส่ลงไปในกาแฟ แล้วนำกาแฟนั้นไปให้คนขับรถดื่มแล้วนำร่างไปทิ้งในที่เปลี่ยว
ฆาตกรรมนางยุพิน จอนเข็ม
วันที่ 11 มกราคม พ.ศ. 2554 ได้มีคนพบศพนางยุพินถูกถ่วงน้ำกับอิฐบล็อคที่เขื่อนลำปาว ซึ่งตำรวจสามารถสืบหาตัวว่าคนร้ายคือนิรุตจากลายนิ้วมือที่หน้าบ้าน
วางยาพิษคนขับรถรับจ้างต่อเนื่อง
ในช่วง พ.ศ. 2554 – 2555 เขาได้จ้างคนขับรถรับจ้างให้นำรถไปช่วยขนย้ายสิ่งของ เขาจะนัดหมายและเดินทางไปกับคนขับรถรับจ้างด้วย ระหว่างทางเขาจะจอดที่สถานีบริการน้ำมันแล้วไปซื้อกาแฟ หลังจากนั้นจะใส่ยาฆ่าแมลงลงในกาแฟแล้วให้คนขับรถดื่ม เมื่อเสียชีวิตเขาจะนำร่างของคนขับรถไปทิ้งไว้ในที่ลับตาคน ก่อนจะขโมยรถหลบหนีไปขายให้กับแก๊งโจรกรรมรถที่อำเภอหาดใหญ่ โดยเขาได้ก่อคดีกับคนขับรถรับจ้าง 8 ราย
จับกุม
เขาถูกจับกุมในวันที่ 17 เมษายน พ.ศ. 2555 หลังจากเขาได้ฆาตกรรม นายสมศักดิ์ ศรีจำปา ที่ริมถนนเพชรเกษม ตำบลคลองวาฬ เมื่อวันที่ 9 เมษายน พ.ศ. 2555 แล้วนำรถที่ขโมยมาได้ไปขายที่อำเภอหาดใหญ่ หลังจากนั้นเขาได้ขึ้นเครื่องบินจากสนามบินหาดใหญ่มาที่สนามบินสุวรรณภูมิซึ่งเขาถูกกล้องวงจรปิดของสนามบินบันทึกไว้ เขาถูกจับกุมในห้องพักในอำเภอสามพรานหลังจากกองปราบปรามได้รับแจ้งว่าเขาอยู่ในห้องพักในอำเภอสามพราน
เหยื่อ
เขาได้ก่อเหตุไว้ 9 คดีดังนี้
ฆ่าตัวตาย
หลังจากเขาถูกนำตัวมาแถลงข่าวที่กองปราบปราม ก่อนที่จะควบคุมตัวส่งต่อไปยังสถานีตำรวจภูธรคลองวาฬเพื่อดำเนินคดีและขยายผลหาตัวเหยื่อที่ยังสูญหาย ในวันที่ 17 เมษายน พ.ศ. 2555 เขาได้พยายามฆ่าตัวตายด้วยการใช้สายไฟเเขวนคอแต่สายไฟขาดทำให้เขารอดชีวิต ในช่วงเช้ามืดของวันต่อมาเขาได้ใช้เสื้อยืดของเขาแขวนคอกับลูกกรงของห้องขัง เจ้าหน้าที่ได้เห็นเหตุการณ์และได้พยายามเข้าช่วยเหลือแต่ก็ไม่สามารถช่วยชีวิตเขาได้
อะสตาร์อีสบอร์น (ซาวด์แทร็ก)
อะสตาร์อีสบอร์น (A Star Is Born) เป็นอัลบั้มเพลงประกอบภาพยนตร์ในชื่อเดียวกันในปี ค.ศ. 2018 แสดงโดยเลดีกากา และแบรดลีย์ คูเปอร์ เผยแพร่เมื่อวันที่ 5 ตุลาคม ค.ศ. 2018 โดยอินเตอร์สโคปเรเคิดส์ คูเปอร์ร่วมมือกับดีเจไวต์ ชาโดว์ผู้ร่วมงานขาประจำของกากา และนักดนตรีแนวคันทรีหลากหลายกลุ่มรวมถึงลูคัส เนลสันซึ่งแสดงในภาพยนตร์เรื่องนี้ในฐานะสมาชิกวงของคูเปอร์ เพลงประกอบรวมไปถึงการมีส่วนร่วมของเจสัน อิสเบล, มาร์ก รอนสัน, ไดแอน วาร์เรน และแอนดรูว์ ไวแอตต์ จากไมก์ สโนว์
อะสตาร์อีสบอร์นได้รับการเสนอชื่อเข้าชิงรางวัลแกรมมีทั้งหมด 7 รางวัล สามารถคว้ารางวัลการแสดงเพลงป็อปคู่/กลุ่มยอดเยี่ยม และเนื้อเพลงประกอบสื่อทัศน์ยอดเยี่ยมสำหรับเพลง "Shallow" และอีกหนึ่งปีต่อมาได้รับรางวัลซาวด์แทร็กประกอบสื่อโสตทัศน์ยอดเยี่ยม และเนื้อเพลงประกอบสื่อทัศน์ยอดเยี่ยมในครั้งนี้คือ "I'll Never Love Again (Film Version)" นอกจากนี้ยังได้รับรางวัลดนตรีประกอบภาพยนตร์ยอดเยี่ยมจากรางวัลแบฟตา ครั้งที่ 72 ในเวลาเพียงปีเดียว อัลบั้มนี้ก็กลายเป็นอัลบั้มที่ยิ่งใหญ่ที่สุดอันดับที่ 33 ของคริสต์ทศวรรษ 2010 ในบิลบอร์ด 200 ของสหรัฐ
รายการเพลง
หมายเหตุ
สโมสรฟุตบอลขอนแก่น
สโมสรฟุตบอลจังหวัดขอนแก่น เป็นสโมสรฟุตบอลในประเทศไทย โดยเป็นทีมจากจังหวัดขอนแก่น ปัจจุบันลงแข่งขันในระดับไทยลีก 3
ยุคก่อนก่อตั้งสโมสร
สมาคมกีฬาจังหวัดขอนแก่นได้เริ่มต้นส่งทีมเข้าร่วมการแข่งขันฟุตบอล โปรวินเชียลลีก ขึ้น ในปี พ.ศ. 2547 โดยเริ่มทำการแข่งขันในระดับโปรลีก 2 โดยใน ฤดูกาลแรกที่ทำการแข่งขัน (โปรลีก 2 2547) โดยในปีแรกผลงานของทีมจบด้วยอันดับที่ 5 ของกลุ่ม 1 ไม่ได้ผ่านเข้ารอบเพลย์ออฟเลื่อนชั้น
ในฤดูกาลถัดมา (โปรลีก 2 2548) สมาคมกีฬาฯ ทำผลงานได้อย่างน่าประทับใจ โดยได้ตำแหน่งรองชนะเลิศของการแข่งขันพร้อมได้สิทธิ์เลื่อนชั้นแข่งขัน โปรลีก 2549 ต่อมาเมื่อสมาคมกีฬาฯได้สิทธิ์แข่งขัน ผลงานในปีนั้นจบด้วยอันดับที่ 11 จาก 16 ทีม มี 35 คะแนน จาก 30 นัด รอดพ้นการตกชั้นได้
เข้าสู่การรวมลีก
ต่อมาทาง สมาคมฟุตบอลแห่งประเทศไทย ในพระบรมราชูปถัมภ์ และ การกีฬาแห่งประเทศไทย ได้มีนโยบายในการรวมลีกเข้าด้วยกัน ทำให้ทางสมาคมกีฬาฯ ต้องทำการจดทะเบียนเป็นนิติบุคคล ทำให้ทางสมาคมกีฬาฯต้องปรับปรุงสโมสรให้มีความเป็นมืออาชีพมากขึ้น จึงได้จัดตั้ง บริษัท สโมสรฟุตบอลขอนแก่น จำกัด เพื่อทำการบริหารสโมสรส่งลงทำการแข่งขัน ไทยลีกดิวิชัน 1 โดยได้จดทะเบียนก่อตั้งขึ้นเมื่อวันที่ 21 มิถุนายน พ.ศ. 2550 ทะเบียนการค้าเลขที่ 0405550000730 และได้ทำบันทึกช่วยจำร่วมกับ การกีฬาแห่งประเทศไทย และ สมาคมฟุตบอลแห่งประเทศไทยฯ ในการเข้าร่วมการแข่งขันฟุตบอลลีกที่ทางสมาคมฟุตบอลแห่งประเทศไทยฯ จัดการแข่งขัน
ผลงานสู่ไทยลีก
หลังจากที่ทำการรวมลีกเสร็จสี้น สโมสรฯได้เลื่อนชั้นทำการแข่งขัน ไทยลีกดิวิชัน 1 ฤดูกาล 2550 โดยอยู่ในสาย เอ และใช้ สนามกีฬากลางจังหวัดขอนแก่น เป็นสนามเหย้า โดยจบอันดับที่ 4 จาก 12 ทีม มี 29 คะแนน จาก 22 นัด หลังจากนั้นผลงานของสโมสรฯมีโอกาสในการลุ้นเลื่อนชั้นมากที่สุด โดยใน ฤดูกาล 2552 สโมสรฯจบอันดับที่ 4 พลาดโอกาสในการเลื่อนชั้นโดยห่างจากทีมอันดับที่ 3 ในปีนั้นอย่าง สโมสรฟุตบอลศรีสะเกษ เพียง 3 คะแนน แต่ทว่า นักฟุตบอลในสโมสรอย่าง อิสระพงษ์ ลิละคร ได้รับการจับตามองและถูกเรียกติด ทีมชาติไทย ในเวลาต่อมาอีกด้วย จนกระทั่ง ฤดูกาลต่อมา (ฤดูกาล 2553) สโมสรฯ ภายใต้การคุมทีมของ ณรงค์ ท้วมไธสง สามารถนำสโมสรฯ เลื่อนชั้นไปเล่นในการแข่งขัน ไทยพรีเมียร์ลีก ได้สำเร็จ โดยจบด้วยตำแหน่ง รองชนะเลิศ
สเปกตรัมแม่เหล็กไฟฟ้า
สเปกตรัมแม่เหล็กไฟฟ้า (electromagnetic spectrum) คือ แถบรังสีของคลื่นแม่เหล็กไฟฟ้าที่มีความยาวคลื่นต่าง ๆ กัน สเปกตรัมที่มองเห็นได้คือแสง  เมื่อแสงขาวผ่านปริซึมจะเกิดการหักเหเป็นแสงสีต่างๆ  ซึ่งเรียกสเปกตรัมตั้งแต่ความยาวคลื่นน้อยไปหามากตามลำดับ ดังนี้  ม่วง  คราม  น้ำเงิน  เขียว  เหลือง  แสด  แดง
สโมสรฟุตบอลขอนแก่น
ตกต่ำ
หลังจากที่ สโมสรฯ เลื่อนชั้นขึ้นมาแข่งขันได้สำเร็จ ผลงานในลีกของสโมสรฯ ไม่ดีอย่างที่คาดหวังเอาไว้ ด้วยประสบการณ์ที่เป็นครั้งแรกของสโมสรฯ ทำให้สโมสรฯ มีอันต้องตกชั้นจากไทยลีก โดยในฤดูกาลนั้น (ฤดูกาล 2554) สโมสรฯ จบด้วยอันดับที่ 18 ซึ่งเป็นอันดับสุดท้าย โดยชนะแค่ 6 นัด แต่แพ้ถึง 19 นัด ตกชั้นพร้อมกับ สโมสรราชนาวี และ สโมสรศรีราชา ซูซูกิ อย่างไรก็ดีในปีนั้น นักฟุตบอลของสโมสรฯ ได้รับการยอมรับและได้รับการจับตามองหลายคน เช่น สุรชาติ สิงห์โหง่น, เริ่มรัตน์ งามเจริญ, จัตตุพล สิทธิเลาะ เจ้าของสถิติยิงประตูไกลที่สุดใน ไทยพรีเมียร์ลีก โดยยิงจากแดนตัวเอง พุ่งเข้าประตูอย่างสวยงามในเกมที่พบกับ สโมสรเชียงราย ยูไนเต็ด รวมไปถึงนักฟุตบอลทีมชาติลาว อีกสองคน คือ คำแพง สายวุฒิ และ กัลยา สายสมหวัง อีกด้วย
ต่อมาในปี พ.ศ. 2556 สโมสรฯ ได้ร่วมเป็นพันธมิตรทางฟุตบอลร่วมกับ คอนซาโดเล ซัปโปะโระ ในการพัฒนาสโมสรในด้านต่างๆ เช่น การแลกเปลี่ยนนักเตะและผู้ฝึกสอน การไปดูงานพัฒนาสโมสร และ ร่วมกันจัดการแข่งขันกระชับมิตรอีกด้วย แต่ทว่าผลงานของสโมสรฯ กลับสวนทางกับการพัฒนาไว้ โดยสโมสรต้องตกชั้น ไปแข่งขัน ไทยลีกดิวิชัน 2 เป็นครั้งแรกใน ฤดูกาล 2557
ปัจจุบัน
หลังจากที่ตกชั้นในปี พ.ศ. 2559 สโมสรฯเริ่มประสบปัญหาด้านแรงสนับสนุนจากคนในพื้นที่ แต่อย่างไรก็ดี สโมสรก็ยังทำผลงานได้อยู่ในโซนบนของตาราง โดยจบอันดับที่ 8 จาก 18 ทีม แต่ใน ฤดูกาล 2559 เมื่อสมาคมฟุตบอลแห่งประเทศไทยฯมีดำริที่จะจัดตั้งลีกระดับที่สามแทนที่ดิวิชั่น 2 โดยคัดเลือกสโมสรที่จบ สี่อันดับแรก เลื่อนชั้น เพื่อจัดตั้งลีกใหม่ (ไทยลีกแชมเปียนชิป) โดยโซนภาคตะวันออกเฉียงเหนือ ได้โควต้า 5 สโมสร โดยในปีนั้น สโมสรฯ จบ อันดับที่ 5 ได้สิทธิ์เลื่อนขั้นไปแข่งขันใน ไทยลีกแชมเปียนชิป ทันที
ฤดูพายุไซโคลนมหาสมุทรอินเดียเหนือ พ.ศ. 2563
'''ฤดูพายุไซโคลนมหาสมุทรอินเดีย พ.ศ. 2563''' คือรอบของพายุหมุนเขตร้อน ที่เคยมีการก่อตัวในมหาสมุทรอินเดียเหนือในอดีต ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า ARB โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า BOB โดย IMD
พายุซูเปอร์ไซโคลนอำพัน
วันที่ 16 พฤษภาคม 00:00 UTC พายุดีเปรสชันก่อตัวขึ้นทางด้านตะวันออกเฉียงใต้ของอ่าวเบงกอล โดยถูกให้รหัสเรียกว่า BOB 01 หกชั่วโมงต่อมา กรมอุตุนิยมวิทยาอินเดีย (IMD) ได้ปรับให้ระบบเป็นพายุดีเปรสชันหมุนเร็ว ต่อมาในเวลาประมาณ 15:00 UTC ระบบทวีกำลังแรงขึ้นเป็นพายุไซโคลน ได้รับชื่อว่า อำพัน (Amphan) เช้าวันนั้น มีการเตือนแผ่นดินถล่มและน้ำท่วมในบางส่วนของอินเดียและศรีลังกา โดยคาดว่าจะมีฝนตกในอีกไม่กี่วันที่จะถึง วันที่ 17 พฤษภาคม เวลา 09:00 UTC พายุอำพันทวีกำลังแรงขึ้นเป็นพายุไซโคลนกำลังแรงมาก ภายใน 12 ชั่วโมงตัวพายุทวีกำลังแรงขึ้น มีการพัฒนาขึ้นของตาพายุ และเริ่มทวีกำลังแรงขึ้นอย่างรวดเร็วจนกลายเป็นพายุไซโคลนกำลังแรงอย่างมาก โดยศูนย์เตือนไต้ฝุ่นร่วมระบุว่าพายุอำพันนี้เป็นการก่อพายุหมุนระเบิด (explosive cyclogenesis) จากพายุไซโคลนเทียบเท่าระดับ 1 เป็นพายุไซโคลนเทียบเท่าระดับ 4 ภายใน 6 ชั่วโมง ต่อมาในช่วงเช้า กรมอุตุนิยมวิทยาอินเดีย เวลา 10:30 UTC พายุอำพันได้ทวีกำลังขึ้นเป็นพายุซูเปอร์ไซโคลน โดยมีความเร็วลมต่อเนื่องในสามนาทีที่ 240 กม./ชม. และมีความกดอากาศต่ำที่สุด 925 hPa โดยนับเป็นปีที่สองติดต่อกันแล้วที่มีพายุในระดับพายุซูเปอร์ไซโคลน โดยพายุซูเปอร์ไซโคลนในฤดูก่อน คือ พายุซูเปอร์ไซโคลนจ้าในทะเลอาหรับ
พายุดีเปรสชันหมุนเร็ว BOB 02
หลังจากสี่เดือนที่ไม่มีกิจกรรมของพายุหมุน ในวันที่ 11 ตุลาคม พายุดีเปรสชันได้ก่อตัวขึ้นเหนือด้านตะวันตกของอ่าวเบงกอลตอนกลาง ต่อมาได้ทวีกำลังแรงขึ้นเป็นพายุดีเปรสชันหมุนเร็วในวันที่ 12 ตุลาคม โดยมีตำแหน่งค่อนข้างคงที่อยู่ในบริเวณเดิม ซึ่งมีการคาดการณ์ว่าจะทำให้เกิดฝนตกในรัฐอานธรประเทศใกล้นครกากินาดา ทั้งนี้มีการออกคำเตือนพายุไซโคลน และชาวประมงได้รับคำแนะนำว่าไม่ควรออกไปในทะเลลึก
รายชื่อพายุ
ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกขององค์คณะพายุหมุนเขตร้อนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาชำนัญพิเศษประจำภูมิภาคในนิวเดลี ได้มีการเริ่มต้นกำหนดชื่อในเดือนกันยายน ปี พ.ศ. 2547 ชื่อในแอ่งนี้ไม่มีการถอดถอนชื่อพายุหมุนเขตร้อน เนื่องจากรายการชื่อเป็นเพียงการกำหนดไว้ใช้เพียงครั้งเดียว ก่อนที่จะร่างรายชื่อใหม่ขึ้นมาทดแทน ถ้าหากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ โดยชื่อ อำพัน เป็นชื่อสุดท้ายจากชุดรายชื่อแรกที่ได้รับการเผยแพร่ในปี 2547 ส่วนชื่อ นิสรรคะ เป็นชื่อแรกจากชุดรายชื่อใหม่ที่ได้รับการเผยแพร่ในปี 2563
โดยในฤดูการนี้มีชื่อถูกใช้ทั้งสิ้น 5 ชื่อ ได้แก่ อำพัน และตั้งแต่นิสรรคะ ถึง บูเรวี ดังนี้
แอลเบเนียนคัพ
แอลเบเนียนคัพ (Kupa e Shqipërisë) เป็นการแข่งขันฟุตบอลแบบแพ้คัดออกของประเทศแอลเบเนีย การแข่งขันจัดขึ้นครั้งแรกใน ค.ศ. 1939 ในชื่อ "คิงส์คัพ" (Kupa e Mbretit) และถูกระงับในปีถัดมาเนื่องจากเกิดสงครามโลกครั้งที่สอง การแข่งขันกลับมาอีกครั้งใน ค.ศ. 1948 ในชื่อ "รีพับบลิกคัพ" (Kupa e Republikes) และนับตั้งแต่ ค.ศ. 1991 เป็นต้นมา ได้เปลี่ยนมาใช้ชื่อ "แอลเบเนียนคัพ" ซึ่งปัจจุบันถือเป็นการแข่งขันฟุตบอลที่สำคัญเป็นอันดับที่สองของประเทศรองจากกาเตกอรีอาซูเปรีออเร ทีมชนะเลิศฟุตบอลคัพจะได้สิทธิ์เข้าร่วมแข่งขันยูฟ่ายูโรปาลีกรอบคัดเลือกรอบแรก
อำเภอของประเทศจีน
อำเภอ (เซี่ยน) หรือถ้าแปลจากภาษาอังกฤษคือ เทศมณฑล (county) เป็นคำเรียกรวม ๆ ของ เขตการปกครองระดับอำเภอ ซึ่งเป็นลำดับชั้นการปกครองระดับที่สามที่พบได้ในมณฑลและเขตปกครองตนเอง และระดับที่สองที่พบได้ในนครปกครองโดยตรงและในมณฑลไหหลำ เขตการปกครองระดับอำเภอมีอยู่ 6 ประเภท ได้แก่ อำเภอ อำเภอปกครองตนเอง นครระดับอำเภอ กองธง กองธงปกครองตนเอง และเขต อำเภอในจีนแผ่นดินใหญ่มีจำนวน 1,355 อำเภอ จากเขตการปกครองระดับอำเภอทั้งหมด 2,851 เขตการปกครอง
ในภาษาอังกฤษบางครั้งก็แปลคำว่า เซี่ยน เป็นคำว่า "district" หรือ "prefecture" เมื่ออยู่ในบริบทของประวัติศาสตร์จีน
ประวัติศาสตร์
เซี่ยน มีมาตั้งแต่ยุครณรัฐและถูกจัดตั้งขึ้นทั่วประเทศในสมัยราชวงศ์ฉิน จำนวนอำเภอในเขตจีนแท้ (China proper) ค่อย ๆ เพิ่มขึ้นจากราชวงศ์สู่ราชวงศ์ ครั้งที่จิ๋นซีฮ่องเต้ได้จัดระเบียบอำเภอใหม่หลังจากการรวมประเทศ ครั้งนั้นมีอำเภอประมาณ 1,000 แห่ง เมื่อถึงสมัยราชวงศ์ฮั่นตะวันออก จำนวนอำเภอได้เพิ่มขึ้นจนเกินกว่า 1,000 แห่ง ในสมัยราชวงศ์สุยมีประมาณ 1,400 อำเภอ ในสมัยนี้มีการยกเลิก เขตบัญชาการ หรือภาษาจีนเรียกว่า จวิ้น (郡 jùn) ซึ่งเป็นเขตการปกครองชนิดหนึ่งที่อยู่เหนืออำเภอ โดยถ่ายโอนการปกครองในบางจวิ้นไปสู่อำเภอ จำนวนอำเภอในปัจจุบันใกล้เคียงกับในช่วงปลายของราชวงศ์ชิงมาก การเปลี่ยนแปลงที่ตั้งและชื่ออำเภอต่าง ๆ ในประวัติศาสตร์จีนเป็นสาขาที่สำคัญในการศึกษาภูมิศาสตร์เชิงประวัติของจีน โดยเฉพาะอย่างยิ่งในช่วงทศวรรษ 1960 ถึง 1980
จีนในยุคจักรวรรดิ อำเภอเป็นหน่วยการบริหารที่สำคัญเพราะเป็นโครงสร้างระบบราชการของจักรวรรดิที่อยู่ในระดับล่างสุด กล่าวอีกนัยหนึ่งก็คือ อำเภอเป็นการปกครองระดับล่างที่สุดที่ระบบราชการลงไปถึง การปกครองที่อยู่ต่ำกว่าระดับอำเภอมักจะดำเนินการผ่านวิธีการที่ไม่เป็นทางการซึ่งจะแตกต่างกันไปในแต่ละราชวงศ์ ผู้ปกครองของอำเภอคือ เซี่ยนลิ่ง (县令, 縣令) หรือ เซี่ยนจ่าง (县长, 縣長) ภาษาอังกฤษใช้คำว่า "magistrate" ซึ่งดูแลทั้งการปฏิบัติงานประจำวันของอำเภอตลอดจนตัดสินคดีแพ่งและคดีอาญา
อำเภอปกครองตนเอง
อำเภอปกครองตนเอง (จื้อจื้อเซี่ยน) เป็นอำเภอรูปแบบพิเศษในจีนแผ่นดินใหญ่ที่มีไว้สำหรับชนกลุ่มน้อยที่ไม่ใช่ชาวฮั่น อำเภอปกครองตนเองพบได้ทั่วประเทศจีน และในทางกฎหมาย อำเภอปกครองตนเองจะมีอำนาจนิติบัญญัติมากกว่าอำเภอทั่วไป
ปัจจุบันมีอำเภอปกครองตนเอง 117 แห่งในจีนแผ่นดินใหญ่
การปกครอง
เนื่องจากพรรคคอมมิวนิสต์จีนเป็นศูนย์กลางในการกำกับดูแลนโยบายของรัฐบาลในจีนแผ่นดินใหญ่ เขตการปกครองทุกระดับจึงมีคณะกรรมการพรรคคอมมิวนิสต์ประจำท้องถิ่น โดยในระดับอำเภอจะเรียกว่า เลขาธิการ (中共县委书记) ซึ่งเป็นตำแหน่งที่สูงที่สุดในอำเภอในทางพฤตินัย นโยบายต่าง ๆ จะดำเนินการผ่านรัฐบาลประชาชนของอำเภอ และเรียกนายอำเภอว่า เซี่ยนจ่าง (县长) นายอำเภอมักเป็นหนึ่งในรองเลขาธิการในคณะกรรมการพรรคคอมมิวนิสต์จีนด้วย
ปอล โกแก็ง
เออแฌน อ็องรี ปอล โกแก็ง (Eugène Henri Paul Gauguin, 7 มิถุนายน ค.ศ. 1848 - 8 พฤษภาคม ค.ศ. 1903) เป็นจิตรกรสมัยอิมเพรสชันนิสม์สมัยหลังชาวฝรั่งเศสในคริสต์ศตวรรษที่ 19 ผู้มีความเชี่ยวชาญทางการเขียนภาพเขียนสีน้ำมัน
โกแก็งเกิดเมื่อวันที่ 7 มิถุนายน ค.ศ. 1848 ที่ปารีสในประเทศฝรั่งเศส และเสียชีวิตเมื่อวันที่ 8 พฤษภาคม ค.ศ. 1903 ที่เกาะในเฟรนช์พอลินีเชีย นอกจากการเป็นจิตรกรสมัยลัทธิประทับใจยุคหลังแล้ว โกแก็งยังทดลองการเขียนที่ใช้สีฉูดฉาดที่นำไปสู่การเขียนแบบสังเคราะห์นิยม (Synthetist) ของศิลปะสมัยใหม่ การเขียนของโกแก็งเป็นวิธีที่มีอิทธิพลมาจากลัทธิคลัวซอนนิสม์ที่นำไปสู่งานเขียนที่เป็นแบบที่เรียกว่าบรรพกาลนิยม (Primitivism) และกลับไปสู่จิตรกรรมท้องทุ่ง (pastoral) นอกจากนั้นโกแก็งก็ยังมีอิทธิพลต่อภาพพิมพ์ลายแกะ (engraving) และภาพพิมพ์แกะไม้ที่ยกระดับขึ้นเป็นงานศิลปะ
แหล่งข้อมูลอื่น
1848 1903
พระเจ้าฉินเซี่ยวเหวิน
พระเจ้าฉินเซี่ยวเหวิน (303–251 ปีก่อนคริสต์ศักราช) เป็นพระมหากษัตริย์ฉิน ผู้ครองราชย์เป็นระยะเวลาสั้น ๆ เมื่อ 251 ปีก่อนคริสต์ศักราช พระองค์เป็นพระอัยกาของจิ๋นซีฮ่องเต้
ฉินเซี่ยวเหวิน เป็นพระโอรสในพระเจ้าฉินเจ้าเซียงและพระนางถัง และเป็นพระราชนัดดาพระพันปีซ่วน ปกครองรัฐฉินเป็นเวลาไม่ถึงหนึ่งปี และสิ้นพระชนม์สามวันหลังพระราชพิธีราชาภิเษก ซึ่งก่อให้เกิดทฤษฎีมากมายเกี่ยวกับการครองราชย์เป็นระยะเวลาสั้น ๆ ของพระองค์ ข้อสันนิษฐานที่ได้รับการยอมรับมากที่สุดคือพระองค์มีพระชนมายุมากเมื่อขึ้นครองบัลลังก์ ซึ่งพระราชบิดาของพระองค์ปกครองนานกว่า 50 ปี อย่างไรก็ตามมีทฤษฎีสมคบคิด ที่ว่าลฺหวี่ ปู้เหวย์วางยาพิษหรือลอบปลงพระชนม์ เพื่อสถาปนากษัตริย์องค์ต่อไปคือพระเจ้าฉินจฺวังเซียงขึ้นสู่บัลลังก์ ซึ่งข้อสันนิษฐานนี้ได้รับการสนับสนุนจากข้อเท็จจริงที่ว่า พระเจ้าฉินจฺวังเซียง ครองราชย์ได้เพียง 3 ปี
เฮนรี อาลาบาศเตอร์
เฮนรี อาลาบาศเตอร์ (Henry Alabaster; 22 พฤษภาคม พ.ศ. 2379 – 8 สิงหาคม พ.ศ. 2427) ต้นตระกูลเศวตศิลา รองกงสุลชาวอังกฤษ สถานเอกอัครราชทูตสหราชอาณาจักรประจำประเทศไทย เป็นผู้รังวัดในการตัดถนนเจริญกรุง ต่อมาเกิดขัดแย้งกับกงสุลน็อกซ์ จึงลาออกและเดินทางกลับประเทศอังกฤษ และเดินทางกลับมารับราชการกับไทยตั้งแต่ พ.ศ. 2416 เป็นที่ปรึกษาส่วนพระองค์ในพระบาทสมเด็จพระจุลจอมเกล้าเจ้าอยู่หัว เป็นผู้วางรากฐานการทำแผนที่ การสร้างถนน กิจการไปรษณีย์โทรเลข โทรศัพท์ และพิพิธภัณฑ์
ก่อนเข้ารับราชการ
เฮนรี อาลาบาศเตอร์ เกิดที่เมือง เฮสติงส์ ประเทศอังกฤษ เข้ามาประเทศไทยเป็นครั้งแรกเมื่อ พ.ศ. 2399 ในรัชสมัยของพระบาทสมเด็จพระจอมเกล้าเจ้าอยู่หัว รัชกาลที่ 4 ในฐานะนักเรียนล่ามเข้ามาเรียนภาษาไทยเพื่อกลับไปรับราชการที่ประเทศอังกฤษ แต่ต่อมาได้รับการแต่งตั้งให้เป็นรองกงสุลอังกฤษประจำกรุงเทพฯ ในระหว่างดำรงตำแหน่งรองกงสุลฯ นายเฮนรี อาลาบาศเตอร์ ผู้ทำหน้าที่รั้งตำแหน่งกงสุลอังกฤษประจำกรุงสยาม ยังได้เป็นหัวหน้าคณะผู้สังเกตการณ์ดาราศาสตร์ของพระราชินีนาถแห่ง ร่วมกับคณะนักดาราศาสตร์ชาวฝรั่งเศส คณะของผู้รั้งตำแหน่งกงสุลอเมริกันประจำกรุงสยาม ตลอดจนชาวยุโรปและอเมริกันที่พำนักอยู่ในประเทศ โดยพระบรมราชานุญาตเข้าร่วมสังเกตการณ์สุริยุปราคาที่บ้านหว้ากอ จังหวัดประจวบคีรีขันธ์ เมื่อวันที่ 18 สิงหาคม พ.ศ. 2411 อีกด้วย แต่ภายหลังเมื่อทำงานในตำแหน่งรองกงสุลไปได้ระยะหนึ่งก็ได้เกิดความขัดแย้งกับกงสุลน็อกซ์ จึงได้ลาออกจากตำแหน่งและเดินทางกลับประเทศอังกฤษ
แต่หลังจากที่พระบาทสมเด็จพระจุลจอมเกล้าเจ้าอยู่หัว รัชกาลที่ 5 เสด็จประพาสรอบแหลมมลายู ชวา และอินเดีย เมื่อ พ.ศ. 2416 (พระชนมายุ 20 พรรษา) แล้ว ได้ทรงนำนายเฮนรี อาลาบาศเตอร์ (อายุ 37 ปี) กลับเข้ามารับราชการเป็นที่ปรึกษาส่วนพระองค์ โปรดเกล้าให้ทำราชการหลายหน้าที่ รวมทั้งหัวหน้าล่าม ราชเลขาธิการส่วนพระองค์ รวมทั้งเจ้ากรมพิพิธภัณฑสถานและสวนสราญรมย์ และข้าหลวงผู้จัดการงานสร้างถนนและสะพาน
การรับราชการ
ในฐานะราชเลขาธิการส่วนพระองค์ และเป็นผู้มีความสนใจและมีความรู้ด้านต้นไม้ นายเฮนรี อาลาบาศเตอร์ จึงได้กราบบังคมทูลถวายคำแนะนำให้พระบาทสมเด็จพระจุลจอมเกล้าเจ้าอยู่หัวทรงสร้างสวนสราญรมย์ขึ้นในบริเวณวังสราญรมย์ที่สร้างไว้ตั้งแต่เมื่อ พ.ศ. 2409 ในรัชสมัยรัชกาลที่ 4 เพื่อเป็นสวนพฤกษศาสตร์ เป็นที่พักผ่อนหย่อนใจ และให้เป็นที่ศึกษาพรรณไม้และพันธุ์สัตว์ตามแบบอย่างในต่างประเทศ โดยนายเฮนรี อาลาบาศเตอร์เองเป็นผู้ออกแบบและดูแลการก่อสร้างสวนด้วยตนเองเมื่อ พ.ศ. 2417 และยังเป็นผู้สั่งกล้วยไม้รวมทั้งแคทลียามาแสดงในสวนอีกด้วย
นอกจากนี้เฮนรีได้ถวายคำแนะนำในการพัฒนาประเทศด้วยวิชาการสมัยใหม่หลายสาขา รวมทั้งวิชาการสำรวจรังวัด วิชาการทำแผนที่และวิชาการทำถนนซึ่งมีความจำเป็นมากในสมัยนั้น จึงได้ทรงพระกรุณาโปรดเกล้าฯ ให้ตั้งกองทำแผนที่ทดลองขึ้นใน พ.ศ. 2418 โดยมีนายเฮนรี อาลาบาศเตอร์เป็นหัวหน้ากอง กัปตันลอฟตัสเป็นผู้ช่วย พร้อมกับคนไทย 4 คน (ม.ร.ว. แดง เทวาธิราช นายทัด ศิริสัมพันธ์ นายสุด และ ม.ร.ว. เฉลิม) โดยเริ่มด้วยการสำรวจทำแผนที่กรุงเทพฯ เพื่อตัดถนนเจริญกรุงและถนนอื่น ๆ รวมทั้งงานทำแผนที่เพื่อวางสายโทรเลขไปยังพระตะบอง แผนที่บริเวณปากอ่าวสยาม เพื่อการเดินเรือและเพื่อเตรียมการป้องกันการรุกรานของข้าศึกที่อาจมาทางทะเล ต่อมา นายเฮนรี อาลาบาศเตอร์ผู้ซึ่งมิได้เป็นผู้เชี่ยวชาญโดยตรงในงานแผนที่จึงได้ถวายคำแนะนำให้ว่าจ้างช่างสำรวจรังวัดและทำแผนที่โดยตรงคือ นายเจมส์ เอฟ. แมคคาร์ที ผู้ช่วยช่างทำแผนที่จากกรมแผนที่แห่งอินเดีย เข้ามารับราชการในกองทำแผนที่ตั้งแต่วันที่ 1 ตุลาคม พ.ศ. 2424 (ขยายเป็นกรมทำแผนที่ในวันที่ 3 กันยายน พ.ศ. 2428)
พระยามหาอำมาตยาธิบดี (เส็ง วิรยศิริ) ได้เขียนไว้ในเรื่อง “มูลเหตุจัดการกรม ไปรษณีย์โทรเลข พ.ศ. ๒๔๔๒” กล่าวถึงมิสเตอร์เฮนรี อาลาบาสเตอร์ ไว้ว่า
"“ถึงต้นรัชกาลที่ ๕ ปรากฏว่ามีฝรั่งชาวอังกฤษ ชื่อมิสเตอร์เฮนรี อาละบาสเตอร์ ผู้หนึ่ง ซึ่งเคยรับราชการอังกฤษตำแหน่งราชทูตในราชสำนักไทยแล้วลาออกมารับราชการไทย มาถึงสมัยข้าพเจ้ารับราชการเมื่อ พ.ศ. ๒๔๒๕ ได้เคยเป็นครูข้าพเจ้า ข้าพเจ้ารู้จักดีตลอดทั้งครอบครัว แลบุตรของเขาได้รับราชการกระทรวงมหาดไทยถึงเป็นตำแหน่งสมุหเทศาภิบาลก็มี มิสเตอร์อาละบาสเตอร์นั้นเป็นคนอังกฤษแท้ รูปร่างสันทัด ตาเหล่เล็กน้อย เป็นผู้มีวิชาความรู้ดี เมื่อมีพระราชกิจในรัชกาลที่ ๕ อย่างไร ข้าพเจ้าได้ทราบว่ามีรับสั่งให้หาเขาเข้าไปเฝ้าเนือง ๆ เขาชำนาญการกฎหมายนานาประเทศ การเมืองต่างประเทศ โบราณวัตถุ เมื่อเวลาข้าพเจ้ารู้จักเขานั้น ได้จัดตั้งพิพิธภัณฑ์ที่หน้าประตูพิมานไชยศรี ตรงที่ศาลาสหทัยหลังวัดพระศรีรัตนศาสดาราม บัดนี้เรียกกันว่ามิวเซียม และเข้าใจกันว่าเป็นมิวเซียมแรกในเมืองไทยเรา ตั้งสำนักงานของเขาที่นั้น ข้าพเจ้าสังเกตดู พระบาทสมเด็จพระเจ้าอยู่หัวรัชกาลที่ ๕ โปรดและทรงนับถือมิสเตอร์อาละบาสเตอร์มาก ข้าพเจ้าเคยเห็นในเวลาเสด็จพระราชดำเนินผ่านไปถึงหน้าสำนักงานของเขา เช่นเวลาเสด็จประพาสวัดพระศรีรัตนศาสดาราม มิสเตอร์อาละบาสเตอร์ลงไปเฝ้าถวายความเคารพ เป็นหยุดกระบวนเสด็จ หยุดพระราชยาน รับสั่งทักทายปราศรัยมิสเตอร์อาละบาสเตอร์ทุกครั้ง เป็นเกียรติยศซึ่งข้าพเจ้าไม่เคยเห็นพระราชทานแก่ผู้ใด”"
ผลงานสำคัญ
ผลงานสำคัญของนายเฮนรี อาลาบาศเตอร์พอสรุปโดยสังเขปได้ดังต่อไปนี้
ชีวิตบั้นปลาย
นายเฮนรี อาลาบาศเตอร์รับราชการไทยได้เพียง 10 ปีเศษ ก็เกิดป่วยเป็นอัมพาตอย่างกะทันหัน ขากรรไกรแข็งพูดไม่ได้ เพียง ๒ วันก็สิ้นใจในวันที่ ๘ สิงหาคม ๒๔๒๗ พระบาทสมเด็จพระจุลจอมเกล้าฯ ทรงเสียพระทัยมาก มีพระราชหัตถเลขาถึงสมเด็จฯ เจ้าฟ้ามหามาลา กรมพระบำราบปรปักษ์ ตอนหนึ่งมีความว่า
หลุมฝังศพของเฮนรี อาลาบาศเตอร์ อยู่ที่สุสานโปรเตสแตนต์ ถนนเจริญกรุง ยานนาวา กรุงเทพมหานคร
ไลฟ์อินเท็กซัส
ไลฟ์อินเท็กซัส เป็นอัลบั้มบันทึกการแสดงสดชุดแรก และเป็นวิดีโออัลบั้มชุดที่สามของวงดนตรีร็อกชาวอเมริกัน ลิงคินพาร์ก ออกจำหน่ายเป็นครั้งแรกเมื่อวันที่ 18 พฤศจิกายน พ.ศ. 2546 ประกอบไปด้วยเพลงจากสตูดิโออัลบั้ม ไฮบริดทีโอรี และเมทีโอรา ตลอดจนเพลงจากรีมิกซ์อัลบั้มชุดแรกของวง รีแอนิเมชัน โดยอัลบั้มไลฟ์อินเท็กซัสได้ติดอันดับที่ 23 ในบิลบอร์ด 200 เวอร์ชันออดิโอจะมีเพียง 12 แทร็กจากทั้งหมด 17 แทร็ก ในช่วงท้ายของเพลง "A Place For My Head" เชสเตอร์ได้ทุ่มกีตาร์ของแบรด และโจ ฮาห์น ได้โยนชิ้นส่วนของอุปกรณ์ของเขาลงบนพื้นเวทีในช่วงท้ายของคอนเสิร์ต วิดีโอที่เป็นแบบรวมภาพของไลฟ์อินเท็กซัสได้เป็นมิวสิกวิดีโออย่างไม่เป็นทางการในหลายๆ เพลงของลิงคินพาร์ก
ซีดี
เพลงทั้งหมดแต่งโดย ลิงคินพาร์ก
กีฬาบาสเกตบอลในซีเกมส์ 2021
บาสเกตบอล เป็นหนึ่งในชนิดกีฬาที่เข้าแข่งขันในซีเกมส์ 2021 ที่ ประเทศเวียดนาม การแข่งขันในซีเกมส์หนนี้จะมีสี่ประเภท ได้แก่ บาสเก็ตบอล 5x5 แบบดั้งเดิมและบาสเก็ตบอล 3x3, สำหรับทั้งชายและหญิง การแข่งขันได้จัดขึ้นที่สนามกีฬาในร่มอำเภอเถื่องติ้น ในฮานอย ประเทศเวียดนาม
ตารางการแข่งขัน
บาสเกตบอล 3x3 ได้จัดขึ้นตั้งแต่วันที่ 13 ถึง 14 พฤษภาคม พ.ศ. 2565 ในขณะที่การแข่งขันบาสเกตบอล 5x5 ปกติจะจัดขึ้นระหว่างวันที่ 16 ถึง 22 พฤษภาคม พ.ศ. 2565
พระเจ้าบรมวงศ์เธอ พระองค์เจ้าลักขณานุคุณ
พระเจ้าบรมวงศ์เธอ พระองค์เจ้าลักขณานุคุณ (20 มกราคม พ.ศ. 2355 – 17 พฤษภาคม พ.ศ. 2378) เป็นพระราชโอรสพระองค์ที่ 8 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาบาง และเป็นพระชนกในสมเด็จพระนางเจ้าโสมนัสวัฒนาวดี พระอัครมเหสีพระองค์แรกในรัชกาลที่ 4
พระประวัติ
พระเจ้าบรมวงศ์เธอ พระองค์เจ้าลักขณานุคุณ มีพระนามเดิมว่า หม่อมเจ้าสังข์ เป็นพระราชโอรสพระองค์ที่ 8 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาบาง เมื่อวันพุธ เดือนยี่ แรม 4 ค่ำ ปีวอกจัตวาศก จุลศักราช 1174 ตรงกับวันที่ 20 มกราคม พ.ศ. 2355 (ปฏิทินสากลคือ พ.ศ. 2356) มีพระโสทรเชษฐภคินีพระองค์เดียว คือ พระเจ้าบรมวงศ์เธอ กรมหมื่นอัปสรสุดาเทพ
เดิมมีพระนามว่า หม่อมเจ้าสังข์ เมื่อพระราชชนกขึ้นครองราชย์ จึงได้มีพระยศเป็น พระเจ้าลูกยาเธอ พระองค์เจ้า เหตุที่มีพระนามว่าสังข์ เพราะพระรูปโฉมงามตั้งแต่ยังทรงพระเยาว์เปรียบเหมือนพระสังข์ทอง จึงเรียกกันว่า พระองค์สังข์ หรือสังข์ทอง แต่ต่อมาพระราชทานพระนามใหม่ว่า "พระองค์เจ้าลักขณานุคุณ" ซึ่งก็มีความหมายว่า รูปงาม เหล่ามิชชันนารีชาวตะวันตกที่เคยมาเผยแผ่ศาสนาคริสต์ในกรุงสยาม มองว่าพระองค์เจ้าลักขณานุคุณจะขึ้นดำรงตำแหน่งเป็นสมเด็จพระมหาอุปราชกรุงสยามหากแต่สิ้นพระชนม์ไปก่อน
ทาเตยามะ
ทาเตยามะ (館山市 (Tateyama-shi)) เป็นนครในจังหวัดชิบะ ประเทศญี่ปุ่น ตั้งอยู่ปลายใต้สุดของคาบสมุทรโบโซ ติดกับมหาสมุทรแปซิฟิก และปากอ่าวโตเกียว มีขนาดพื้นที่ทั้งสิ้น 443 ตารางกิโลเมตร มีจำนวนประชากร 48,775 คน
พระเจ้าบรมวงศ์เธอ พระองค์เจ้าลักขณานุคุณ
พระประวัติ
พระองค์มีพระธิดาพระองค์เดียว ซึ่งประสูติแต่หม่อมงิ้ว คือ สมเด็จพระนางเจ้าโสมนัสวัฒนาวดี (พระยศเดิม หม่อมเจ้าโสมนัส; ภายหลังได้รับการสถาปนาเป็นพระอัครมเหสีในพระบาทสมเด็จพระจอมเกล้าเจ้าอยู่หัว) ส่วนหม่อมงิ้วได้รับการแต่งตั้งเป็นเจ้าจอมมารดางิ้ว ด้วยเป็นยายของสมเด็จพระเจ้าลูกยาเธอ เจ้าฟ้าพระองค์แรกในรัชกาลที่ 4